Ya n'eo ket fall kinnig istorioù karantez. Un tamm levenez er bed-mañ a ra vad d'an holl     Kroget em eus hiziv da lenn Ne le dis à personne skrivet gant Harlan Coben. Ar film a zo aet er-maez n'eus ket pell, met gwelloc'h eo lenn al levr a-raok, evel-just. Lennet em eus ur c'hant pajenn bennak, ha plijus kenañ e gavan anezhañ. Un tamm diaes a-wechoù da heuliañ an holl liammoù a zo etre an dudennoù, zoken ma n'int ket displeget don-tre da virout ar suspens. Kollet on tamm pe damm, pe d'am soñj gant an dibenn, ar goulou a teuio diouzhtu en va spered...  An istor a zo dedennus : gwreg un den a zo lazhet gant ur muntrer "en série". Eizh bloaz war-lerc'h ar paotr-se a resev ur mail gant ul liamm a gas anezhañ war ul lec'hienn o tiskouezh ur straed filmet en amzer gwirion. War ar skeudenn e wel e wreg, bev. Iskis, neketa ? Ha just d'ar mare-mañ an FBI a dag anezhañ peogwir e gred dezhañ eo eñ muntrer e wreg ! Souezhus...    Mod-all prenet em eus ivez Pars vite et reviens tard, c'hoazh ul levr a zo bet lakaet e film n'eus ket pell. Skrivet eo gant Fred Vargas. An diverradenn a gomz nemet diwar-benn arouezioù iskis livet war dorioù ranndioù hag ur seurt "nerzh" diaoulek. Gwelet 'vo !    An trede ha diwezhañ hini a zo L'homme à l'envers a zo bet skrivet gant Fred Vargas ivez. Bleizi gouez a lazh deñved en ur gêriadenn e Bro-C'hall. Met an dud a gred kentoc'h eo amañ oberenn ur bleiz-"garou". Pa vez kavet korf ur vaouez dic'houzouget en he atant, spontet eo an holl. Neuze, bleizi pe gwasoc'h ??? Teñ teñ teñ     Kontañ a rin deoc'h pep tra e fin ar sizhun, pa vo echu ganin lenn pep tra.